**Aihe**: Esimerkki Oy, hallituksen pöytäkirja

**Aika**: 11.3.2013

**Paikka**: Yhtiön konttori, Yrittäjänkatu 123, 33100 Tampere

**Läsnä**: Ville Mäkinen hall.puh.joht.

Kalle Jokinen hall.varapuh.joht.

Pekka Nieminen hall.jäsen

Mikko Virtanen hall.jäsen (ei osallistunut § 6 käsittelyyn)

Jukka Ojanen toim.joht

Paavo Lahtinen hall.siht.

Juhani Metsä kehitysjohtaja § 7 ajan

**Perusperiaate on se, että pöytäkirjasta pitää näkyä selvästi seuraava jaottelu joka asian kohdalta:**

* **Mitä asiaa käsitellään 🡺 jokaisesta asiasta oma otsikkonsa**
* **Mitä keskusteltiin 🡺 päälinjaukset**
* **Käsittelyn lopputulos selvästi muotoiltuina:**
  + Päätettiin
  + Merkittiin tiedoksi
  + Jätettiin jatkovalmisteluun
* **Päätöksen perustelut lyhyesti ja selkeästi**
* **Sopimus jatkotoimista: Mitä tehdään, Kuka vastaa, Aikataulu**

§ 1 Laillisuus ja päätösvaltaisuus

Merkittiin, että hallitus oli päätösvaltainen.

**Hallitus on päätösvaltainen kuin yli puolet hallituksen jäsenistä on saapuvilla ja kaikille on annettu mahdollisuus asioiden käsittelyyn.**

§ 2 Sihteerin ja pöytäkirjan tarkastajan valinta vuodelle

Päätettiin valita yhtiön lakimies Paavo Lahtinen toimimaan hallituksen sihteerinä sekä dipl.ins. Pekka Nieminen tarkastamaan puheenjohtajan ohella kokousten pöytäkirjat hallituksen toimintakauden ajaksi.

**Voidaan tehdä vuodeksi kerrallaan. Hyvä tapa on, että kaikki hallituksen jäsenet allekirjoittavat pöytäkirjan.**

§ 3 Edellisen kokouksen pöytäkirja

Hyväksyttiin 4.2.2013 pidetyn hallituksen kokouksen pöytäkirja n:o 2 /2013, joka allekirjoitettiin.

**Tarkistetaan, onko sovitut tehtävät tehty ja päätökset ja niiden perusteet kirjattu oikein.**

§ 4 Raportit

**Käydään lyhyesti läpi. Keskitytään vain oleellisiin poikkeamiin. Analyysin pohjalta tehdään päätöksiä, jotka kirjataan tai raportti merkitään tiedoksi.**

§ 5 Toimitusjohtajan katsaus

**Toimitusjohtaja esittelee lyhyesti oman näkemyksensä tilanteesta ja puheenjohtajan kassa erikseen sovitut asiat. Esityksen tulisi sisältää lyhyt tilannekatsaus kustakin avainmenestystekijästä ja riskeistä. Analyysi markkina- ja kilpailutilanteesta tulisi olla mukana tj:n katsauksessa.**

**Esityksen pohjalta tehdään päätöksiä, jotka kirjataan tai esitys merkitään tiedoksi.**

§ 6 Avainmenestystekijä 1, Riski 1

**Vuosiohjelman mukaan yksi tai useampi avainmenestystekijä tai riski tulisi olla hallituksen esityslistalla. Tässä kohdassa ko. asiaan paneudutaan syvällisemmin. Esittelijä voi olla toimitusjohtaja tai ko asiasta vastaava johtoryhmän jäsen.**

§ 7 Teema-asiat

Käsiteltiin toimitusjohtaja Ojasen esittelemä vuoden 2012 tilinpäätösesitys. Tehtyjen muutosten jälkeen allekirjoitettiin tilinpäätös (Liite A / § 7).

**Vuosiohjelman mukaan esityslistalla on yksi teema-asia, joka voi olla vaikka tilinpäätöksen hyväksyminen.**

§8 Hallinnolliset päätösasiat

Kalliomaa-nimisen kiinteistön myynti

Päätettiin myydä Kalliomaa-niminen tila Hämeenlinnan kaupungin Juurakon kylässä Hämeenlinnan Tonttikehitys Oy:lle 23.000 €:n kauppahinnasta ja valtuutettiin varatuomari Paavo Lahtinen laatimaan ja allekirjoittamaan kauppakirjat sekä päättämään muista kaupan ehdoista.

Merkittiin, että johtaja Mikko Virtanen, joka toimii Hämeenlinnan Tonttikehitys Oy:n hallituksen jäsenenä, ei osallistunut asian käsittelyyn, vaan poistui asian käsittelyn ajaksi huoneesta.

Panttausasiat

Päätettiin pantata Nordea Pankki Oyj:lle yhtiön omistamaan tilaan Metsämaa, Tampereen kaupungin, Nurmen kylässä R:no 2:123 kiinnitetyt panttikirjat yhteismäärältään 250.000 euroa pankista nostettavan 200.000 euron lainan, sen korkojen ja mahdollisten perimiskulujen vakuudeksi.

Laina-asiat

Päätettiin ottaa yhtiölle enintään 50.000 euron laina Pirkka Pankista ja valtuuttaa talousjohtaja Ville Peltonen laatimaan ja allekirjoittamaan laina-asiakirjat. Edelleen päätettiin luovuttaa lainan vakuudeksi seuraavat vakuudet: …….

Pankin lainatarjous liitteenä (Liite A / § 9).

Takausasiat

Päätettiin antaa yhtiön tytäryhtiön Esimerkki Automation Oy:n ottamalle 50.000 euron Nordea Pankista ottamalle lainalle emoyhtiön takaus ja valtuuttaa toimitusjohtaja Ojanen sopimaan tarkemmin takausehdoista ja allekirjoittamaan takausasiakirjat.

§ 9 Kirjaamisasiat

Tapaturma- ja poissaolotilasto (kirjoitetaan sisältö tähän)

Riskikartoituksen raportti (kirjoitetaan sisältö tähän)

§ 10 Perehdyttämisasiat; satunnaiset tapahtumat

**Vierailut tehtaalla, asiakkaalla, toimittjalla, jne.**

§ 11 Seuraava kokous

Päätettiin pitää hallituksen seuraava kokous 28.3.2013 kello 10.00 alkaen yhtiön konttorissa osoitteessa Yrittäjänkatu 123, 33100 Tampere.

§ 12 Yksimielisyys

Merkittiin, että kaikki kokouksessa tehdyt päätökset olivat yksimielisiä.

**Vakuudeksi**:

Paavo Lahtinen

**Tarkastettu**:

Ville Mäkinen Kalle Jokinen